# Humanitāro un sociālo zinātņu fakultātes

# Tiesību, vadībzinātnes un ekonomikas katedra

**DOCENTS**

**Galvenie uzdevumi un pienākumi**

1. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt zinātniskos pētījumus ekonomikas un uzņēmējdarbības zinātnes nozarē;

2.2. lasīt lekcijas, vadīt studiju nodarbības, organizēt eksāmenus un pārbaudījumus profesionālajā bakalaura studiju programmā “Biznesa un finanšu procesi”, profesionālajā maģistra studiju programmā “Viedā ekonomika un inovācijas”;

2.3. kalendārā gada laikā publicēt/apstiprināt publicēšanai vismaz 1 rakstu zinātniskajā izdevumā, kas indeksēts Web of Science un/vai SCOPUS datu bāzēs ar ietekmes faktoru zem vidējā nozarē;

2.4. piedalīties Horizon, ES struktūrfondu u.c. zinātnisko projektu un līgumdarbu ar komersantiem sagatavošanā un iesniegšanā;

2.5. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot ekonomikas un uzņēmējdarbības nozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.8. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.9. ievērot akadēmiskā godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir maģistra vai doktora grāds ekonomikā.

2. Pasniedzamajiem studiju kursiem atbilstošs vizmaz septiņu gadu praktiskā darba stāžs.

3. Prasmes un pieredze darboties e-studiju vidē, prasmes studiju vai metodisko materiālu izstrādē vai pilnveidē un prasmes darboties ar jaunākajām tehnoloģijām attiecīgajā nozarē.

4. Valsts valodas prasme atbilstoši Valsts valodas likumam.